499.10 REGOLAMENTI DWAR IĊ-ĊENTRI TA’ YACH TING L-AVVIŻ LEGALI 103 tal-2011. L-AVVIŻ LEGALI 103 tal-2011. 1. Titolu. (1) It-titolu ta’ dawn ir-regolamenti huwa r-Regolamenti dwar iċ-Ċentri ta’ Yachting. (2) Dawn ir-regolamenti japplikaw għaċ-ċentri ta’ yachting kollha fl-ibħra interni u territorjali ta’ Malta, kemm jekk ċentri ta’ yachting bħal dawk huma ta’ natura temporanja jew permanenti. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: "l-Att " tfisser l-Att dwar l-Awtorità għat-Trasport f’Malta; Kap. 499. Kap. 499. " l-Awtorità " tfisser l-Awtorità għat-Trasport f’Malta mwaqqfa taħt l-Att, u din tinkludi kull persuna awtorizzata minnha sabiex taġixxi f’isimha; "ċentru ta’ yachting" tfisser kull żona fl-ibħra interni u territorjali ta’ Malta li hija primarjament maħsuba, organizzata u mgħammra b’faċilitajiet u użata għall-berthingu l-irmiġġ ta’ yachts, u għandha tinkludi wkoll marina, kemm ta’ xorta temporanja kif ukoll ta’ xorta permanenti; "faċilitajiet " tfisser kull baga, irmiġġ, moll, xatt, bankina, pier, pontun, dgħajsa u kull tagħmir jew aċċessorju konnessi magħhom, u kull proprjetà mobbli jew immobbli provduta f’ċentru ta’ yachting, u kull servizz neċessarju u anċillari għall-operat ta’ ċentru ta’ yachting jew offrut ġewwa ċentru bħal dan; "irmiġġ " tfisser kull tagħmir, inklużankra jew sinker, li miegħu yacht jew opra tal-baħar oħra jistgħu jiġu marbuta b’katina, cable, wire jew ħabel; u għall-finijiet ta’ dawn ir-regolamenti, irmiġġ tirreferi biss għal irmiġġ li jinsab ġew wa ċentru ta’ yachtingu huwa kontrollat u mmexxi mill-operatur ta’ ċentru ta’ yachting; "ma nager ta’ ċentru ta’ yachting " tfisser il-persuna jew ir-rappreżentant maħtur mill-operatur ta’ ċentru ta’ yachting li jkun responsabbli mit-tmexxija u l-amministrazzjoni ta’ kuljum taċ-ċentru ta’ yachting; " Ministru " għandu jkollha l-istess tifsira kif mogħtija lilha fl-Att; "operatur ta’ ċentru ta’ yachting " tfisser il-persuna awtorizzata mill-Awtorità jew mill-Ministru sabiex tmexxi u tħaddem ċentru ta’ yachting; "opra tal-baħar " tfisser kull xort’oħra ta’ opratal-baħar użata fin-navigazzjoni; "yacht" tfisser bastiment reġistrat li jbaħħar użat biss għad-divertiment uhekk aċċettat mill-Awtorità. (2) F’dawn ir-regolamenti, kliem u espressjonijiet li mhumiex xort’oħra mfissra f’dawn ir-regolamenti u li jinsabu fl-Att għandhom l-istess tifsira mogħtija lilhom fl-Att. 3. Tħaddim ta’ ċentri ta’ yachting. Ħadd m’għandu iħaddem ċentru ta’ yachting sakemm ma jkunx awtorizzat jagħmel dan mill-Awtorità jew mill-Ministru. 4. Setgħat ta’ superviżjoni u regolatorji. L-Awtorità għandu jkollha setgħat ta’ superviżjoni u regolatorji fuq iċ-ċentri ta’ yachting kollha li jinsabu fl-ibħra interni u territorjali ta’ Malta sabiex taċċerta: (a) iż-żamma tal-bonordni fiċ-ċentri ta’ yachting; (b) is-sigurtà u s-sikurezza ta’ kull persuna, yachtuopratal-baħar oħra li jużaw il-faċilitajiet ta’ ċentru ta’ yachting; (ċ) is-sigurtà tan-navigazzjoni ġewwa ċ-ċentri ta’ yachting flimkien mal-passaġġina vigabbli u ż-żoni tal-baħar stabbiliti għad-dħul u l-ħruġ tagħhom, u fil-viċinanzi tagħhom; (d) l-evitar tat-tniġġis u r-rispons għalih u l-preservazzjoni tal-ambjent tal-baħar ġewwa ċ-ċentri ta’ yachting flimkien mal-passaġġina vigabbli u ż-żoni tal-baħar stabbiliti għad-dħul u l-ħruġ tagħhom, u fil-viċinanzi tagħhom; (e) il-livell ta’ kwalità tal-faċilitajiet offruti ġewwaċ-ċentri ta’ yachting; (f) li l-liġijiet u r-regolamenti kollha applikabbli jkunu mħarsa għal kollox; u (g) li Malta hija adegwatament reklamata bħala destinazzjoni ta’ yachting. 5. Tħaris ta’ dawn ir-regolamenti. (1) Kull operatur ta’ ċentru ta’ yachting u kull persuna, yachtuopra tal-baħar oħra li jużaw il-faċilitajiet ta’ ċentru ta’ yachting għandhom iħarsu d-dispożizzjonijiet ta’ dawn ir-regolamenti u kull liġi jew regolamenti oħra li jkunu fis-seħħ minn żmien għal żmien, u kull direttiva kemm speċjali kemm ġenerali mogħtija mill-Awtorità minn żmien għal żmien sabiex twettaq is-setgħat tagħha ta’ superviżjoni u regolatorji fuq iċ-ċentri ta’ yachting. (2) Id-direttivi mogħtija mill-Awtorità għandhom jispeċifikaw sa fejn japplikaw. Direttivi jistgħu japplikaw:(a) għal kull yacht jew opra tal-baħar oħra jew dik il-klassi speċifikata ta’ yacht jew opra tal-baħar oħra li jużaw il-faċilitajiet ta’ kull ċentru ta’ yachting jew ta’ wħud minnhom; (b) għal kull ċentru ta’ yachting jew uħud minnhom; (ċ) għall-partijiet kollha jew xi parti minnhom jew ta’ xi ċentru ta’ yachting flimkien mal-passaġġ inavigabbli tagħhom u ż-żoni tal-baħar stabbiliti għad-dħul u l-ħruġ tagħhom, u fil-viċinanzi tagħhom; u (d) għall-ħinijiet kollha jew ħin speċifiku jew ħinijiet tal-ġurnata jew ġranet speċifikati ta’ kull ċentru ta’ yachting jew ta’ wħud minnhom. 6. Ċentri ta’ yachting ġewwa l-portijiet. Mingħajr preġudizzju għal kull dispożizzjoni oħra ta’ dawn ir-regolamenti jew ta’ kull liġi jew regolamenti oħra, meta ċentru ta’ yachting jinsab ġewwaport, l-operatur u l-manager tiegħu għandhom ikunu soġġetti għal u jħarsu d-direttivi u l-istruzzjonijiet tal-Awtorità f’kull ħin. 7. Reġistrazzjoni ta’ yachts uopri tal-baħar oħra. Kap. 352. L-operatur ta’ ċentru ta’ yachting għandu jaċċerta li kullyachtuopra tal-baħar oħra li jużaw il-faċilitajiet taċ-ċentru ta’ yachting ikunu reġistrati b’mod validu skond id-dispożizzjonijiet tal-Att dwar Portijiet u Bastimenti u li l-marki ta’ reġistrazzjoni tagħhom jidhru b’mod ċar f’kull ħin. 8. Għajnuniet għan-navigazzjoni. (1) L-operatur ta’ ċentru ta’ yachting għandu jwaħħal u jpoġġi l-għajnuniet għan-navigazzjoni kollha neċessarji, inkluż bagi udwal, ġewwa ċ-ċentru ta’ yachting flimkien mal-passaġġ navigabbli u ż-żoni tal-baħar stabbiliti għad-dħul u l-ħruġ tiegħu, u fil-viċinanzi tiegħu, hekk kif l-Awtorità tista’ minn żmien għal żmien tordna, u l-operatur għandu jieħu l-passi l-oħra kollha li huma neċessarji sabiex jkun evitat kull periklu għan-navigazzjoni. (2) L-operatur ta’ ċentru ta’ yachting għandu jħares kull ħtieġa addizzjonali oħra li l-Awtorità tista’ tagħmel minn żmien għal żmien. (3) L-operatur ta’ ċentru ta’ yachting għandu jaċċerta li kull għajnuna għan-navigazzjoni tkun konformi mal-istandards applikabbli tal-International Association of Lighthouse Authorities (IALA) kif ukoll li kull għajnuna għan-navigazzjoni tkun taħdem kif suppost u fi stat tajjeb ta’ manutenzjoni f’kull ħin. (4) Mingħajr preġudizzju għal kull piena oħra applikabbli, jekk operatur ta’ ċentru ta’ yachting jonqos milli jħares id-dispożizzjonijiet ta’ dan ir-regolament, l-Awtorità tista’, wara li toħroġ twissija lill-operatur taċ-ċentru ta’ yachting sabiex jirranġa s-sitwazzjoni fi żmien stipulat, tieħu dawk il-miżuri kollha neċessarji sabiex twaħħal u tpoġġi jew tirranġa l-għajnuniet neċessarji għan-navigazzjoni u taċċerta li kull periklu għan-navigazzjoni jitneħħa bi spejjeż tal-operatur taċ-ċentru ta’ yachting waħdu. 9. Manager ta’ ċentru ta’ yachtingu responsabbiltajiet tal-operaturi ta’ ċentri ta’ yachting. (1) L-operaturi kollha ta’ ċentri ta’ yachting għandhom jappuntaw u jżommuhekk appuntat manager għaċ-ċentru ta’ yachting li jħaddmu. (2) Mingħajr preġudizzju għad-dispożizzjonijiet ta’ kull liġi jew regolamenti oħra, operaturi ta’ ċentri ta’ yachting huma responsabbli: (a) għat-tmexxija ġenerali, kontroll u l-bonordni taċ-ċentru ta’ yachting; (b) għas-sigurtà u s-sikurezza ġenerali ta’ kull persuna, yachtuopratal-baħar oħra li jużaw il-faċilitajiet taċ-ċentru ta’ yachting; (ċ) għal provdiment ta’ faċilitajiet siguri u adegwati għall-berthingu l-irmiġġ ta’ yachts uopri tal-baħar oħra; (d) sabiex jiġi żgurat li l-faċilitajiet kollha taċ-ċentru ta’ yachting issirilhom manutenzjoni regolari u kif suppost u eżaminazzjoni minn persuna kompetenti ta’ mill-inqas kull ħames snin: Iżda r-reġistri ta’ manutenzjoni u r-rapporti tal-eżaminazzjoni għandhom jinżammu b’mod adegwat u jingħataw lill-Awtorità meta din titlobhom; (e) biex jipprovdu b’mod adegwat faċilitajiet tal-ewwel għajnuna, tagħmir għat-tifi tan-nar iċċertifikat u tagħmir sabiex it-tniġġis jiġi evitat u mnaddaf;(f) biex jipprovdu b’mod adegwat faċilitajiet għall-ilqugħ, ġabra u rimi ta’ skart, żibelu rimi ieħor; (g) biex jipprovdu s-salvawomi, ħbula tas-salvataġġ u s-slielem tas-sikurezza kollha skond in-numru ta’ yachts uopri tal-baħar oħra li jistgħu jużaw il-faċilitajiet taċ-ċentru ta’ yachting; (h) sabiex jiġi żgurat li t-tagħmir kollu msemmi fil-paragrafi (d),) jkun jaħdem kif suppost u fi stat tajjeb ta’ manutenzjoni f’kull ħin; (i) sabiex jistabbilixxu u jżommu fis-seħħ pjan aġġornat għal kontra l-emerġenzi, liema pjan għandu jingħata lill-Awtorità għall-approvazzjoni tagħha u li bħala minimu għandu jinkludi: <index-5>(i)</index-5 >pjanta taċ-ċentru ta’ yachting lituri l-pożizzjoni tat-tagħmir kollu għal kontra l-emerġenzi u kull shut-off f’każ ta’ emerġenza; (ii) proċeduri li għandhom jintużaw f’każ ta’ nar; (iii) proċeduri li għandhom jintużaw f’każ ta’ tixrid ta’ kombustibbli u skart perikoluż u kull tniġġis ieħor; (iv) proċeduri li għandhom jintużaw fil-każ ta’ emerġenza medika; u (v) proċeduri li għandhom jintużaw għall-evakwazzjoni; (j) sabiex jiġi żgurat li l-passaġġ navigabbli kif ukoll iż-żoni tal-baħar stabbiliti għad dħul u l-ħruġ taċ-ċentru ta’ yachting ikunu bla ingombru f’kull ħin; (k) għat-tneħħija ta’ kull opra tal-baħar mgħarrqa jew oġġett ieħor li jikkawża periklu għannavigazzjoni jew li joħloq riskju għall-ambjent; (l) sabiex jiġi żgurat li dik l-art ta’ mal-plajjali tmiss maċ-ċentru ta’ yachting, u li hija taħt il-kontroll tal-operatur taċ-ċentru tal-yachting, tibqa’ miftuħa għall-pubbliku ġenerali f’kull ħin; (m) sabiex jagħtu aċċess lil persuni b’diżabilità u persuni b’mobilità mnaqqsa; (n) sabiex jiġi żgurat li ċ-ċentru ta’ yachting huwa mmexxi b’mod adegwat f’kull ħin; (o) sabiex jiġi żgurat li x-xogħlijiet ta’ manutenzjoni u t-tiswija lilyachts uopri tal-baħar oħra ġewwa ċ-ċentru ta’ yachting ikunu limitati għal xogħlijiet li jkunu żgħar jew ta’ rutina u għandhom jinkludu biss tip ta’ xogħlijiet li ma jirriżultawx f’tniġġis tal-ilma jew tal-arja jew li ma jikkawżawx fastidju lin-nies l-oħra li jużaw iċ-ċentru ta’ yachting: Iżda fl-ebda ħin dawk ix-xogħlijiet jew tiswijiet bħal dawn m’għandhom jiksru d-drittijiet ta’ sigurtà, sikurezza u benesseri li jgawdu kull persuna jew yacht jew opra tal-baħar oħra li jużaw il-faċilitajiet taċ-ċentru ta’ yachting; (p) sabiex jinħarġu u jinżammu fis-seħħ f’kull ħin poloz tal-assigurazzjoni adegwati li jkopru ċ-ċentru ta’ yachting u kull persuna, yacht jew opra tal-baħar oħra li jużaw iċ-ċentru ta’ yachting, u kopji tal-poloz tal-assigurazzjoni bħal dawk jew tat-tiġdid tagħhom għandhom jingħataw lill-Awtorità meta mitluba; u (q) sabiex jiġi żgurat li jkun hemm osservanza sħiħa ta’ kull liġi u regolamenti fis-seħħ minn żmien għal żmien, speċjalment dawk il-liġijiet u regolamenti li jirregolaw is-sigurtà u s-sikurezza ta’ persuni, yachts uopri tal-baħar oħra, il-prevenzjoni u t-tindif tat-tniġġis, u l-ilqugħ, ġabra u rimi ta’ skart, żibel u rimi ieħor, u ma’ kull direttiva mogħtija mill-Awtorità minn żmien għal żmien. 10. Dritt ta’ aċċess. L-operatur ta’ ċentru ta’ yachting għandu f’kull ħin jagħti aċċess mingħajr ħlas u mingħajr restrizzjonijiet lill-uffiċjali tal-infurzar maħtura mill-Awtorità u lill-membri tal-korp tal-Pulizija u tal-Forzi Armati ta’ Malta. 11. Regoli u tariffi. (1) L-operatur taċ-ċentru ta’ yachting għandu jippubblika u jżomm aġġornat ir-regoli kollha li jkunu applikabbli għall-użu tal-faċilitajiet taċ-ċentru ta’ ċentru ta’ yachting u li jħarsu il-bonordni taċ-ċentru ta’ yachting u s-sigurtà u s-sikurezza ta’ kull persuna, yachtuopratal-baħar oħra li tuża’ l-faċilitajiet ta’ dak iċ-ċentru ta’ yachting. (2) L-operatur taċ-ċentru ta’ yachting għandu jippubblika u jżomm aġġornat it-tariffi kollha li jkunu applikabbli għall-użu ta’ kull faċilità taċ-ċentru ta’ yachting. (3) Dawn ir-regoli u tariffi għandhom ikunu komunikati lil kull persuna, yachtuopratal-baħar oħra li jużaw il-faċilitajiet taċ-ċentru tal-yachting. (4) Mingħajr preġudizzju għall-ġeneralità tad-dispożizzjonijiet ta’ qabel, regoli bħal dawk għandhom jinkludu bħala minimu: (a) il-limitu ta’ veloċità ġewwa ċ-ċentru ta’ yachting flimkien mal-passaġġ navigabbli u ż-żoni tal-baħar stabbiliti għad-dħul u l-ħruġ tiegħu, u fil-viċinanzi tiegħu; (b) il-banda ta’ frekwenza tar-radju VHF li għandu jintuża biex issir komunikazzjoni maċ-ċentru ta’ yachting; (ċ) id-dettalji tal-kuntatti u l-proċedura li trid tkun użata fil-każ ta’ inċidenti u sitwazzjonijiet ta’ emerġenza, inkluż id-dettalji sabiex tikkuntattja l-manager taċ-ċentru ta’ yachting u n-numri li fuqhom tista’ tikkuntattja l-ħinkollu; (d) il-proċedura li trid tintuża mill-yachts uopri tal-baħar oħra sabiex jinnotifikaw il-wasla u t-tluq tagħhom ġewwa u minn iċ-ċentru ta’ yachting; (e) dispożizzjonijiet dwar il-berthing, l-irmiġġ u l-moviment tal-yachts uopri tal-baħar oħra ġewwa ċ-ċentru ta’ yachting flimkien mal-passaġġ navigabbli u ż-żoni tal-baħar stabbiliti għad-dħul u l-ħruġ tiegħu; (f) dispożizzjonijiet dwar l-użu tal-faċilitajiet taċ-ċentru ta’ yachting; (g) il-kundizzjoni li tintalab indikazzjoni ċara tal-persuna li titqies responsabbli minnyacht jew opra tal-baħar oħra li jkunu berthed jew irmiġġati ġewwa ċ-ċentru ta’ yachting, tul il-perijodu li fih dakil-yacht jew dik l-opra tal-baħar l-oħra jkunu ser joqogħdu ġewwa ċ-ċentru ta’ yachting;(h) indikazzjoni ċara fuq ir-responsabbiltà dwar is-sigurtà u s-sikurezza tal-yacht jew opra tal-baħar oħra u l-mobbli, ħażniet, provvisti, makkinarju jew tagħmir tagħhom ġewwa ċ-ċentru ta’ yachting;(i) indikazzjoni ċara fuq ir-responsabbiltà dwar kull ħsara kawżata mill-yacht jew opra tal-baħar oħra lil kull faċilità taċ-ċentru ta’ yachting; (j) dispożizzjonijiet dwar il-prevenzjoni u t-tindif tat-tniġġis; (k) dispożizzjonijiet dwar il-faċilitajiet għall-ilqugħ, ġabra u rimi ta’ skart, żibel u rimi ieħor li jkunu disponibbli ġewwaċ-ċentru ta’ yachting; (l) dispożizzjonijiet dwar il-preservazzjoni tal-ambjent tal-baħar; (m) dispożizzjonijiet dwar li jiġu mitfugħa jew imħollija xi opri tal-baħar, mobbli, ħażniet, provvisti, makkinarju, tagħmir jew materjal ieħor fuq kull moll, xatt, bankina, pier, pontun, speċjalment f’dawk iż-żoni taċ-ċentru ta’ yachting li huma miftuħa għall-aċċess ta’ persuni b’diżabilità jew b’mobilità mnaqqsa jew għall-pubbliku ġenerali, li b’hekk l-aċċessibilità ta’ żoni bħal dawk tiġi ostakolata; (n) dawk il-perijodi tal-ġurnata fejn ikun permess jew ma jkunx permess l-użu ta’ magni ġewwa ċ-ċentru ta’ yachting; u (o) dispożizzjonijiet dwar il-bonordni ġenerali ġewwa ċ-ċentru ta’ yachting flimkien mal-passaġġ navigabbli u ż-żoni tal-baħar stabbiliti għad-dħul u l-ħruġ tiegħu. (5) Kopja ta’ dawn ir-regoli u tariffi għandha tingħata lill-Awtorità meta jkun hemm talba għal dan. (6) L-Awtorità tista’ tordna kull operatur ta’ ċentru ta’ yachting biex ibiddel ir-regoli kollha jew xi wħud minnhom, kif huwa stabbilit skond id-dispożizzjonijiet tas-sub regolament (4), jekk l-Awtorità tqis li din il-bidla tkun neċessarja sabiex il-bonordni ġenerali ġewwa ċ-ċentru ta’ yachting jew is-sigurtà u s-sikurezza tal-persuni jew yachts uopri tal-baħar oħra li jużaw il-faċilitajiet tiegħu jiġu mtejba. 12. Limitu ta’ veloċità. Ħadd m’għandu jġiegħel jew jippermetti xiyacht jew opra tal-baħar oħra li tinstaq b’veloċità ta’ iżjed minn tliet mili tal-baħar ġewwa ċ-ċentru ta’ yachting jew xi waħda miż-żoni tal-baħar stabbiliti għad-dħul u l-ħruġ tiegħu. 13. Ingumbrar taż-żoni tal-baħar stabbiliti għad-dħul u l-ħruġ. Ħadd m’għandu jingombra xi waħda miż-żoni tal-baħar taċ-ċentru ta’ yachting stabbiliti għad-dħul u l-ħruġ. 14. Mingħajr preġudizzju għad-dispożizzjonijiet ta’ dawn ir-regolamenti, xejn f’dawn ir-regolamenti ma jeżonera lis-sid, lill-kaptan jew lill-ekwipaġġ ta’ yacht jew opra tal-baħar oħra, berthed jew irmiġġati f’ċentru ta’ yachting, mill-konsegwenzi talli naqqsu li jħarsu dawn ir-regolamenti jew ir-regoli taċ-ċentru ta’ yachtingumir-responsabbiltà għas-seaworthiness tal-yacht jew opra tal-baħar oħra, mis-sigurtà tan-navigazzjoni u milli jieħdu ħsieb l-irmiġ [i. 15. L-operatur taċ-ċentru ta’ yachting għandu jagħti lill-Awtorità mingħajr dewmien kull statistika u informazzjoni oħra li l-Awtorità tista’ titlob minn żmien għal żmien, f’dik il-forma li l-Awtorità tista’ tordna. 16. Reati u pieni. Kull operatur ta’ ċentru ta’ yachting u kull persuna oħra li jiksru xi waħda mid-dispożizzjonijiet ta’ dawn ir-regolamenti jkunu ħatja ta’ reatu jeħlu, meta jinsabu ħatja, multa ta’ mhux aktar minn elfejn euro (€ 2,000) jew priġunerija għal żmien ta’ mhux iżjed minn tliet xhur, jew dik il-multa u priġunerija flimkien, u, fil-każ ta’ reat kontinwat, huma jistgħu jeħlu barra minn dan, piena addizzjonali ta’ mhux aktar minn mitejn euro (€ 200) għal kull ġurnata li matulha jdum il-ksur. 17. Dispożizzjonijiet dwar reati. (1) Id-dispożizzjonijiet ta’ dawn ir-regolamenti li jistabbilixxu reati u pieni fir-rigward tagħhom għandhom ikunu mingħajr preġudizzju għal kull responsabbiltà li toħroġ minn xi liġi jew regolamenti oħra, u m’għandhomx jimpedixxu l-għoti ta’ ebda pieni oħra kontemplati minn dik il-liġi jew dawk ir-regolamenti l-oħra. (2) B’mod partikolari, dawk id-dispożizzjonijiet kif imsemmija fis-sub regolament (1) m’għandhomx jolqtu l-applikazzjoni ta’ pieni ogħla kontemplati minn xi liġi jew regolamenti oħra. 18. Proċedimenti quddiem il-Qorti tal-Maġistrati. Kap. 9. Proċedimenti għal reat kontra dawn ir-regolamenti jittieħdu fil-Qorti tal-Maġistrati (Malta) jew il-Qorti tal-Maġistrati (Għawdex), skond il-każ, u jimxu skond id-dispożizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. 19. Riserva. Kull obbligu, responsabbiltà, penali jew piena imposti taħt ir-Regolamenti tal-1992 dwar iċ-Ċentri ta’ Yachting†† Revokati b’dawn ir-regolamenti., jew li jirreferixxu għal xi ksur tad-dispożizzjonijiet ta’ dawk ir-regolamenti, jew proċeduri jew rimed ji dwar xi obbligu, responsabbiltà, penali jew piena bħal dawk, m’għandhomx ikunu preġudikati b’din ir-revoka. 20. Dispożizzjoni transitorja. Kull permess maħruġ taħt ir-Regolamenti tal-1992 dwar iċ-Ċentri ta’ Yachting għandhom jibqgħu fis-seħħ u vali didaqs li kieku kienu maħruġa taħt dawn ir-regolamenti sakemm jiskadi l-perijodu tal-validità tagħhom.